Държавен вестник, бр. 31, 2026 г., стр. 3

БРОЙ  31	
Д Ъ Р Ж А В Е Н  В Е С Т Н И К 	
СТР.  3  
Народното събрание е приело Правила за 
условията и реда за предлагане на кандида­
ти за председател на КЗЛД, представянето 
и публичното оповестяване на документите 
и изслушването на кандидатите в Комисия­
та по вътрешна сигурност и обществен ред 
(КВСОР), както и процедура за избирането 
им от парламента (Решение на Народното 
събрание от 19 февруари 2025 г., обн., ДВ, 
бр. 15 от 2025 г.; Правила).
Съгласно раздел I, т. 1 от Правилата пред­
ложението за председател и членове на КЗЛД 
се внася от МС в писмена форма и се адресира 
до КВСОР чрез председателя на парламента, 
придружено от мотиви и изчерпателно избро­
ени в т. 2 документи: писмено съгласие на 
кандидата да бъде предложен за длъжността; 
писмено съгласие по чл. 27, ал. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия; декларация за българско гражданство; 
подробна автобиография; заверено копие на 
диплома за завършено висше образование по 
информатика, право или магистърска степен 
по информационни технологии; документи, 
удостоверяващи, че предложеният кандидат 
притежава добра репутация, знания, умения и 
професионален опит и отговаря на изискването 
за трудов стаж по специалността не по-малко 
от 10 години. За кандидата за председател на 
КЗЛД е предвидено да представи и заверен 
документ за юридическа правоспособност. 
Всички тези документи за избрания кандидат 
са представени в Народното събрание. 
Предвидената в чл. 8, ал. 1, т. 1 ЗЗЛД ал­
тернатива за образование на кандидатите за 
членове на КЗЛД не се отнася за председателя. 
За него единственото съответно на длъжност­
та висше образование е по специалността 
„Право“ и да е правоспособен юрист (чл. 8, 
ал. 3 ЗЗЛД). Освен това законът предвижда 
и 10-годишен стаж по специалността. Тези 
изисквания са въведени с приетия през 2002 г. 
ЗЗЛД и не са променяни след влизане в сила 
на Регламент (ЕС) 2016/679. 
Процедурата по избор на председател и 
членове на КЗЛД е фактически състав, уре­
ден в чл. 7, ал. 1 и 2 и чл. 8, ал. 1 – 3 ЗЗЛД. 
Решението, с което Министерският съвет 
предлага председател и членове на КЗЛД, е 
необходимо условие, за да може Народното 
събрание да осъществява възложената му от 
закона компетентност за избор на председател. 
Нито предложението на правителството, нито 
Правилата, приети от Народното събрание, се 
позовават на изискванията на Регламента за 
специфичен опит и умения на кандидата за 
председател в областта на защитата на лич­
ните данни. Раздел IV от Правилата урежда 
подробно реда за провеждане на изслушването. 
Според т. 1 на тези правила КВСОР проверява 
предоставените документи и дали кандидати­
те отговарят на изискванията за заемане на 
длъжността, за което тя съставя списък на 
допуснатите кандидати, който се публикува на 
интернет страницата на Народното събрание. 
Изслушването на допуснатите кандидати за 
председател и членове на КЗЛД е проведено 
от КВСОР на 3 април 2025 г.
Срещу Решение № 117 от 5.03.2025 г. на 
Министерския съвет, с което той предлага 
кандидатурата на Борислав Пламенов Божинов 
за председател, е подадена жалба пред Върхов­
ния административен съд (ВАС) с искане за 
прогласяване на нищожност или за неговата 
отмяна. С Определение № 4731/8.05.2025 г. 
по административно дело № 3823/2025 г. 
тричленен състав на ВАС оставя жалбата без 
разглеждане и прекратява съдебното произ­
водство. Съдът е приел, че актът не подлежи 
на оспорване, тъй като е част от фактически 
състав, завършващ с приемане на решение за 
избор на председател на КЗЛД от парламента. 
Според Съда предложението на Министерския 
съвет служи като правна основа за приемане 
на решение, но не подлежи на изпълнение, тъй 
като няма годно за изпълнение съдържание 
(аргумент от Решение № 2 от 2002 г. по к.д. 
№ 2/2002 г.). Определението е обжалвано и 
потвърдено от петчленен състав на ВАС с 
Определение № 6879/24.06.2025 г. по админист-
ративно дело № 6066/2025 г. След постановя­
ването на Определение № 4731/8.05.2025 г., в 
рамките на законовия срок за обжалването 
му, на 9 май 2025 г. Народното събрание в 
съответствие с приетата от него процедура 
провежда избора за председател на КЗЛД.
В настоящото конституционно производ­
ство се оспорва конституционосъобразността 
на акт на Народното събрание – решение с 
индивидуален характер. За някои от държав­
ните органи, предвидени от Конституцията, 
изискванията, на които трябва да отговарят 
лицата при избора/назначаването, също се 
съдържат в нея (конституционни съдии, чле­
нове на Висшия съдебен съвет и др.). За други 
органи (Българска народна банка, Сметна 
палата, омбудсман и др.) Конституцията пред­
вижда само избора им от Народното събрание 
(Българска народна банка) и предназначението 
на тези органи (Сметна палата, омбудсман). 
Народното събрание избира и освобождава 
ръководителите и на други институции, оп­
ределени със закон – чл. 84, т. 8 от Конститу­
цията. Към последната категория се отнасят 
председателят и членовете на КЗЛД.
Конституционният съд констатира, че 
съгласно чл. 7, ал. 2 ЗЗЛД и раздел I, т. 1 
от Правилата кандидатурата за председател 
на КЗЛД е внесена в Народното събрание с 
придружаващи я писмени мотиви, които са 
в подкрепа на добрата професионална репу­
тация на кандидата и на притежаваните от 
него „знания, умения и професионален опит“. 
По предложенията за персоналния състав на 
КЗЛД е проведен дебат както в КВСОР, така 
и в пленарния състав на Народното събрание. 
Така процедурата, предвидена в приетите